***EconomyBookings*** ir tīmekļa vietne, kas sniedz starptautiskus automašīnu nomas rezervēšanas pakalpojumus. Tā ir daļa no privāta e-komercijas uzņēmuma *Booking Group Corporation*, kura galvenā mītne atrodas Rīgā.

Pakalpojumi
-----------

*EconomyBookings.com* ir tiešsaistes automašīnu nomas brokeris. Klienti meklē, rezervē un apmaksā automašīnu nomas pakalpojumus vietnē *EconomyBookings*, un rezervācijas izpilda automašīnu nomas uzņēmumi. Vietnē tiek salīdzināti 800 automašīnu nomas uzņēmumu piedāvājumi, ieskaitot tādus uzņēmumus kā *Sixt*, *Hertz*, *Avis*, *Dollar*, *Budget*, *Enterprise* un vidēja līmeņa automašīnu nomas zīmoli vairāk nekā 20 000 atrašanās vietās 150 valstīs. *EconomyBookings.com* sadarbojas arī metameklēšanas programmām, kā *Autorentals*, *Skyscanner* un *Kayak*.

Vēsture
-------

Vietni *EconomyBookings.com* 2008. gadā dibināja divi bijušie *Dollar Thrifty* automašīnu nomas franšīzes īpašnieki Baltijā Alens Baibekovs un Igors Demčakovs.

2012. gada janvārī dibinātājiem pievienojās programmatūras izstrādes uzņēmums *Binitex*.

2021. gada janvārī *EconomyBookings.com* sāka sadarboties ar Krievijas aviokompāniju *Nordwind Airlines*. 2021. gada martā uzņēmums paziņoja, ka sāk izmantot *IBM Cloud*, lai izvietotu savu darba apjomu, tostarp rezervācijas un finanšu pārskatus. 2021. gadā *EconomyBookings.com* atklāja automašīnu koplietošanas tirgu, nodrošinot privāto automašīnu īpašniekiem piekļuvi savai platformai, kurā viņi var pievienot savas personīgās automašīnas, noteikt cenu un laika periodu, cik ilgi automašīna ir pieejama nomai.

COVID-19 pandēmijas laikā atcelto rezervāciju skaits vietnē *EconomyBookings.com* palielinājās par 670% un uzņēmuma apgrozījums tajā pašā laikā samazinājās par 80%. 2020. gada maijā atcelšanas gadījumu skaits stabilizējās, un apgrozījums pieauga par 9,2%.

2022. gada sākumā vietne *EconomyBookings.com* kopā ar *OnePoll* veica aptauju, kurā piedalījās 2000 amerikāņu, lai izpētītu ideāla ceļojuma elementus. Lielākā daļa cilvēku teica, ka ir izvēlējušies ceļot ar automašīnu paša ceļojuma, nevis galamērķa dēļ.

2022. gada jūnijā *Booking Group Corporation* pēc Latvijas Bankas pasūtījuma iekļuva portāla "Delfi" Latvijas eksporta pakalpojumu uzņēmumu "Top 10".

2023. gada oktobrī *BGC* saņēma pasaules prestižā konkursa "*Magellan Awards 2023*" zelta apbalvojumu nominācijā "Tiešsaistes ceļojumu pakalpojumu mārketings — tīmekļa vietne".

Tehnoloģiskais bloks
--------------------

*EconomyBookings.com* priekšgalsistēmas infrastruktūra ir balstīta uz *React* un *Next.js* tehnoloģiju. Mobilās lietojumprogrammas ir sagatavotas, izmantojot *React Native*. Aizmugursistēma pārstāv sistēmu, kas izmanto *.NET Core* un *AWS* pakalpojumus, *ELK Stack*, *Kubernetes* un *Superset*.
Uzņēmums piedāvā API kā automašīnu nomas tehnoloģiju risinājumu *Tinkoff Bank*, *Nordwind Airlines*, *S7 Airlines* un *OneTwoTrip*.

Atsauces
--------

1. ↑  15 05 2023 06:01 | Latvija. «Vai ceļojumu tehnoloģiju uzņēmumi ir globālā mēroga iekarotāji?». *travelnews.lv* (latviešu). Skatīts: 2023-05-18.
2. ↑   Latvijas kompānija „Booking Group" desmit gadu laikā kļuvusi par vienu no vadošajām auto nomas rezervēšanas platformām pasaulē. Atjaunināts: 2022-08-10
3. ↑  "£1,200 for a week’s car hire? Just borrow one instead", *Thetimes.co.uk*. Atjaunināts: 2022-08-10
4. ↑  «Vai starptautiskajā automašīnu nomas tirgū viss jau sen ir sadalīts? Latvijas uzņēmēju stāsts». *LA.LV* (latviešu). Skatīts: 2023-02-28.
5. ↑  «Alens Baibekovs: Strādāt visā pasaulē nevis tikai Latvijā». *www.delfi.lv* (latviešu). Skatīts: 2023-03-15.
6. ↑  «Labs of Latvia». *labsoflatvia.com* (latviešu). Skatīts: 2023-05-23.
7. ↑  «Labs of Latvia». *labsoflatvia.com* (latviešu). Skatīts: 2023-09-15.
8. ↑  "EconomyBookings partners up with Nordwind Airlines", *TravelDailyNews International*. Atjaunināts: 2022-08-10
9. ↑  "Online car rental provider Booking Group chooses IBM Cloud to meet customer demand", *IBM Newsroom*. Atjaunināts: 2022-08-10
10. ↑  "Automašīnu nomas starpnieka 'Booking Group' apgrozījums pērn pieaudzis par 9,2%", *delfi.lv*, 2020-11-08. Atjaunināts: 2022-08-10
11. ↑   Americans Prefer Road Trips to the Destination — Especially Spontaneous Ones, Survey Finds. Atjaunināts: 2022-08-10
12. ↑   Most Americans would only go on a road trip if they didn't have to drive. Atjaunināts: 2022-08-10
13. ↑  "Top 50: ceļu lauž digitālie eksportētāji", *delfi.lv*, 2022-06-20. Atjaunināts: 2022-08-10
14. ↑  "Booking Group Corporation" (. «Autonomas platforma EconomyBookings.com ieguvusi zelta balvu pasaules prestižajā "Magellan Awards" konkursā - Tirgus vēstis - Latvijas reitingi». *www.reitingi.lv* (latviešu), 2023-11-23. Skatīts: 2023-11-23.